CELEX: 62020TN0151
Language: lv
Date: 2020-03-16 00:00:00
Title: Lieta T-151/20: Prasība, kas celta 2020. gada 16. martā – Čehijas Republika/Komisija

25.5.2020   
            
            
               LV
            
            
               Eiropas Savienības Oficiālais Vēstnesis
            
            
               C 175/32
            
         
      Prasība, kas celta 2020. gada 16. martā – Čehijas Republika/Komisija
      (Lieta T-151/20)
      (2020/C 175/42)
      Tiesvedības valoda – čehu
      
         Lietas dalībnieki
      
      
         Prasītāja: Čehijas Republika (pārstāvji: M. Smolek, J. Vláčil un O. Serdula)
      
         Atbildētāja: Eiropas Savienība, kuru pārstāv Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  piespriest Eiropas Savienībai, kuru pārstāv Eiropas Komisija, atmaksāt Čehijas Republikai nepamatoti samaksāto summu 40 482 255 CZK apmērā, kura 2015. gada 17. martā ar zināmiem nosacījumiem tika nepamatoti ieskaitīta Eiropas Komisijas kontā;
               
            
                  —
               
               
                  piespriest Eiropas Savienībai, kuru pārstāv Eiropas Komisija, atmaksāt Čehijas Republikai nepamatoti samaksāto summu 2 698 817 CZK apmērā, kura 2016. gada 22. decembrī tika nepamatoti ieskaitīta Eiropas Komisijas kontā;
               
            
                  —
               
               
                  piespriest Eiropas Savienībai, kuru pārstāv Eiropas Komisija, atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītāja ir izvirzījusi vienu pamatu.
      Prasītāja apgalvo, ka strīdīgā summa atbilst muitas nodokļiem, kas nav samaksāti par Laosas izcelsmes kabatas krama šķiltavu importu 53 976 340 CZK apmērā, atskaitot iekasēšanas izmaksas. Pēc Komisijas 2015. gada 21. janvāra brīdinājuma vēstules Komisijas kontā 2015. gada 17. martā ar zināmiem nosacījumiem tika ieskaitīta summa 40 482 255 CZK apmērā (75 % no nesamaksātajiem muitas nodokļiem). Pēc Komisijas pieprasījuma samaksāt starpību, kas atbilst dalības Savienības budžetā pieaugumam līdz 80 %, 2016. gada 22. decembrī Komisijas kontā tika ieskaitīta summa 2 698 817 CZK apmērā (5 % no nesamaksātajiem muitas nodokļiem).
      Neesot bijis nekāda pamata ieskaitīt šo summu Komisijas kontā, jo attiecīgos muitas nodokļus nebija iespējams iekasēt no Čehijas Republikas neatkarīgu iemeslu dēļ. Saskaņā ar Regulas Nr. 1150/2000 (1) (2000. gada 22. maijs) 17. panta 2. punkta b) apakšpunktu Čehijas Republikai tādējādi nebija pienākuma darīt pieejamu strīdīgo summu Komisijai.
      
         (1)  Padomes Regula (EK, Euratom) Nr. 1150/2000 (2000. gada 22. maijs), ar ko īsteno Lēmumu 2007/436/EK, Euratom par Eiropas Kopienu pašu resursu sistēmu (OV 2000, L 130, 1. lpp.).